Icon

Description automatically generated with low confidence

**UAB „Rietavo veterinarinė sanitarija”**

Žadvainų g. 25, Kalakutiškės k., LT-90304, Rietavas

Įmonės kodas 169704164, PVM mokėtojo kodas LT697041610

mob. tel. +370 656 19742, el. paštas [r.capas@biovast.lt](mailto:r.capas@biovast.lt)

**KONKURSO SĄLYGOS**

**Šilumos siurblių (oras-oras ir oras-vanduo)**

**PirkimAS**

2023 m. balandžio 17 d.

Rietavas

**TURINYS**

[1. BENDROSIOS NUOSTATOS 3](#_Toc129857045)

[2. PIRKIMO OBJEKTAS 3](#_Toc129857046)

[3. TIEKĖJŲ KVALIFIKACIJOS REIKALAVIMAI 3](#_Toc129857047)

[4. PASIŪLYMŲ RENGIMAS, PATEIKIMAS, KEITIMAS 6](#_Toc129857048)

[5. KONKURSO SĄLYGŲ PAAIŠKINIMAS IR PATIKSLINIMAS 7](#_Toc129857049)

[6. PASIŪLYMŲ NAGRINĖJIMAS IR VERTINIMAS 7](#_Toc129857050)

[7. PASIŪLYMŲ ATMETIMO PRIEŽASTYS 8](#_Toc129857051)

[8. DERYBOS 8](#_Toc129857052)

[8. SPRENDIMAS DĖL LAIMĖTOJO NUSTATYMO 8](#_Toc129857053)

[9. ESMINĖS PIRKIMO SUTARTIES SĄLYGOS 9](#_Toc129857054)

[10. BAIGIAMOSIOS NUOSTATOS 9](#_Toc129857055)

[11. PRIEDAI 9](#_Toc129857056)

[Šilumos siurblių (oras-oras ir oras-vanduo) techniniai reikalavimai 10](#_Toc129857057)

[PASIŪLYMAS DĖL ŠILUMOS SIURBLIŲ (ORAS-ORAS IR ORAS-VANDUO) PIRKIMO 12](#_Toc129857058)

TIEKĖJO DEKLARACIJA 15

# **BENDROSIOS NUOSTATOS**

* 1. **UAB „Rietavo veterinarinė sanitarija“** (toliau – Pirkėjas), pagal priemonę „Juridinių asmenų investicijoms į iškastinio kuro naudojimo pakeitimą ar mažinimą ir (ar) atsinaujinančių energijos išteklių panaudojimas“, bendrai finansuojamą Europos Sąjungos struktūrinių fondų ir Lietuvos Respublikos lėšomis, **numato įsigyti 2 vnt. šilumos siurblius (oras-oras) ir 9 vnt. šilumos siurblius (oras-vanduo) su įrangos montavimo darbais** (toliau – Pirkimas).
  2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimą įstatymą, pirkimų vykdymo ir priežiūros tvarkos aprašo patvirtinimo“, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – Konkurso sąlygos).
  3. Pirkėjas vykdo žaliuosius pirkimus vadovaudamasis Aplinkos apsaugos kriterijų, kuriuos perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo“.
  4. Skelbimas apie Pirkimą paskelbtas APVA skelbimų skiltyje [www.apva.lt](http://www.apva.lt) 2023 m. balandžio 17 d.
  5. Pirkėjas yra pridėtinės vertės mokesčio (toliau – PVM) mokėtojas. PVM mokėtojo kodas – LT697041610.
  6. Pirkimą organizuoja ir vykdo Pirkėjo sudaryta pirkimo komisija (toliau – Komisija).
  7. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
  8. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Pirkimo procedūromis susijusius pranešimus: Rytis Čapas, el. p. [r.capas@biovast.lt](mailto:r.capas@biovast.lt), tel. Nr. +370 656 19742.

# **PIRKIMO OBJEKTAS**

* 1. Pirkimo objektas – **2 vnt. šilumos siurbliai (oras-oras) ir 9 vnt. šilumos siurbliai (oras-vanduo), įskaitant montavimo ir prijungimo darbus**. Perkamo objekto savybės nustatytos kartu su Konkurso sąlygomis pateiktoje techninėje specifikacijoje (Priedas Nr. 1).
  2. Veiklos vykdymo ir įrangos pristatymo vieta – Žadvainų g. 25, Kalakutiškės k., LT-90304, Rietavas.
  3. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
  4. Šis pirkimas į dalis neskaidomas, todėl pasiūlymas turi būti pateiktas visai nurodytai pirkimo objekto apimčiai.
  5. **2 vnt. šilumos siurbliai (oras-oras) ir 9 vnt. šilumos siurbliai (oras-vanduo)** turi būti pristatyti ne vėliau kaip per **2 mėn.** nuo pirkimo sutarties tarp Pirkėjo ir Tiekėjo pasirašymo dienos, o sumontuoti ir prijungti ne vėliau nei per **3 mėn.** nuo pirkimo sutarties tarp Pirkėjo ir Tiekėjo pasirašymo dienos. Sutartis gali būti pratęsta ne ilgiau kaip **1 mėn.** dėl nuo Tiekėjo nepriklausančių aplinkybių.

# **TIEKĖJŲ KVALIFIKACIJOS REIKALAVIMAI**

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus, kuriuos jis privalo būti įgijęs iki pasiūlymų pateikimo termino pabaigos:

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| **Bendrieji tiekėjų kvalifikacijos reikalavimai** | | | |
| 3.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama skaitmeninė dokumento kopija. |
| 3.1.2. | Tiekėjas vykdomą veiklą įregistravęs teisės aktų nustatyta tvarka. Bent vienas registruotos veiklos pobūdis atitinka perkamo objekto pobūdį pagal veiklos atestatą ir /arba EVRK 2 klasifikatorių. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų̨ registro išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų̨ pažymos, kaip yra nustatyta toje valstybėje, kurioje rangovas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. VMĮ duomenų banko išrašas apie registruotas vykdomas veiklas pagal EVRK 2 klasifikatorių. |
| **Ekonominės ir finansinės būklės, techninio ir profesinio pajėgumo reikalavimai** | | | |
| 3.1.3. | Tiekėjo pastarųjų **2 finansinių metų** (arba per laiką nuo tiekėjo įregistravimo dienos, jeigu tiekėjas vykdė veiklą trumpiau nei 2 finansinius metus) vidutinė metinė apyvarta iš veiklos, susijusios su pirkimo objektu (šilumos siurblių pardavimas ir (ar) diegimas), turi būti ne mažesnė kaip: **200 000 Eur.** | Tiekėjo, neatitinkančio šio reikalavimo, pasiūlymas atmetamas | Tiekėjo vadovo ar įgalioto asmens pasirašytas ir tiekėjo antspaudu patvirtintas raštas apie per pastaruosius 2 finansinius metus – 2021 – 2022 m. įvykdytas veiklas ir jų apimtis susijusias su šio pirkimo objektu – šilumos siurblių pardavimas ir (ar) diegimu. |
| 3.1.4. | Tiekėjo vidutinė metinė bendroji apyvarta **2 metų laikotarpiu** (arba nuo įregistravimo dienos, jei įmonė registruota ar veiklą pradėjo vėliau, nei 2020 metais) yra ne mažesnė nei: **500 000 Eur**. | Tiekėjo, neatitinkančio šio reikalavimo, pasiūlymas atmetamas | Tiekėjo vadovo ar įgalioto asmens patvirtintos 2020 m., 2021 m. (arba nuo įregistravimo dienos, jei įmonė registruota ar veiklą pradėjo vėliau, nei 2020 metais) pelno (nuostolių) ataskaitos. |
| 3.1.5. | Tiekėjas veiklą vykdo laikydamasis kokybės vadybos sistemų standartų (ISO 9001 arba analogiškas) | Tiekėjo, neatitinkančio šio reikalavimo, pasiūlymas atmetamas | Pateikiama vadybos sistemos sertifikatai ir (arba) kitų lygiaverčių vadybos užtikrinimo priemonių įsidiegimą patvirtinančių dokumentų kopijos\*, skaitmeninės kopijos ir informacija (pvz. Tiekėjo įdiegtų kokybės vadybos standartus ISO 9001 tikslus, reikalavimus ir nurodytoms įmonės veiklos aprašymas, kiti Tiekėjo sertifikatai ar dokumentai patvirtinantys lygiaverčių vadybos sistemų įregistravimą (įsidiegimą) ar lygiaverčių vadybos priemonių taikymą. |

\* Pastabos:

- jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

- dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi). Dokumentai teikiami Lietuvių kalba. Užsienio šalyse išduoti dokumentai turi būti išversti į lietuvių kalbą.

- Pirkimo sąlygose nurodyti ir tiekėjų pateikiami dokumentai, turi būti išduoti ne anksčiau kaip 60 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, toks dokumentas yra priimtinas.

* 1. Jei bendrą pasiūlymą pateikia ūkio subjektų grupė, šių Konkurso sąlygų 3.1.1. – 3.1.5. punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  3. Jei Pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Pirkimo objektas taip pat bus pripažintu atitinkančiu žaliojo pirkimo reikalavimus, jei tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).

# **PASIŪLYMŲ RENGIMAS, PATEIKIMAS, KEITIMAS**

* 1. Pateikdamas pasiūlymą tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  2. Pasiūlymas turi būti pateikiamas el. paštu r.capas@biovast.lt. Elektroninio laiško antraštėje rekomenduojama nurodyti „ŠILUMOS SIURBLIŲ (ORAS-ORAS, ORAS-VANDUO) PIRKIMO KONKURSUI“.
  3. Tiekėjas kainos pasiūlymą privalo pateikti pagal Konkurso sąlygų 2 priede pateiktą formą. Pasiūlymas turi būti pasirašytas elektroniniu arba paprastu parašu tiekėjo arba jo įgalioto asmens.
  4. Tiekėjo pasiūlymas bei kita korespondencija pateikiama lietuvių kalba.
  5. Pasiūlymą sudaro tiekėjo pateiktų dokumentų visuma:
     1. užpildyta pasiūlymo forma, parengta pagal Konkurso sąlygų 2 priedą;
     2. Konkurso sąlygose nurodytus minimalius kvalifikacinius reikalavimus pagrindžiantys dokumentai;
     3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
     4. Įgaliojimas ar kitas dokumentas (pvz. pareigybės aprašymas), suteikiantis teisę pasirašyti tiekėjo pasiūlymą, kopija (taikoma, kai pasiūlymą pasirašo ne įmonės vadovas, o įgaliotas asmuo);
     5. techniniai dokumentai, patvirtinantys, kad siūloma prekė atitinka techniniuose reikalavimuose nustatytus parametrus;
     6. kita Konkurso sąlygose prašoma informacija ir (ar) dokumentai.
  6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  7. Tiekėjas, pateikdamas pasiūlymą, turi siūlyti visą nurodytą prekių kiekį.
  8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  9. Pasiūlymas turi būti pateiktas iki **2023 m. gegužės 5 d., 09:00 val.** (Lietuvos Respublikos laiku).
  10. Pirkėjas neatsako už elektroninio ryšio sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
  11. Pasiūlymuose nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta Konkurso sąlygų 2 priede. Apskaičiuojant kainą, turi būti atsižvelgta į visą Konkurso sąlygų 1 priede nurodyto pirkimo objekto apimtį, kainos sudėtines dalis, į techninės specifikacijos reikalavimus ir pan. Į pasiūlytą kainą turi būti įskaityti visi mokesčiai ir visos tiekėjo išlaidos.
  12. Pasiūlymas turi galioti ne trumpiau nei 3 mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek kiek numatyta Konkurso sąlygose.
  13. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį Pirkėjo prašymą.
  14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas raštu praneša visiems tiekėjams, gavusiems Konkurso sąlygas bei paskelbia apie tai internetinėje svetainėje [www.apva.lt](http://www.apva.lt)
  15. Pasibaigus skelbime nurodytam pasiūlymų pateikimo terminui ir negavus nei vieno pasiūlymo, Pirkimas bus vykdomas iš naujo.
  16. Tiekėjas iki galutinio pasiūlymo pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# **KONKURSO SĄLYGŲ PAAIŠKINIMAS IR PATIKSLINIMAS**

* 1. Pirkėjas atsako į kiekvieną tiekėjo rašytinį prašymą paaiškinti Konkurso sąlygas, jeigu prašymas gautas ne vėliau kaip prieš **4 (keturias)** darbo dienas iki pirkimo pasiūlymų pateikimo termino pabaigos. Į laiku gautą prašymą paaiškinti Konkurso sąlygas Pirkėjas atsako ne vėliau kaip per **3 (tris)** darbo dienas nuo jo gavimo dienos ir ne vėliau kaip likus **2 (dviem)** darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė Konkurso sąlygas, bet nenurodo, kuris tiekėjas pateikė prašymą paaiškinti Konkurso sąlygas.
  2. Nesibaigus pasiūlymo pateikimo, bet ne vėliau kaip likus **2 (dviem)** darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti Konkurso sąlygas.
  3. Pirkėjas nerengs susitikimų su tiekėjais dėl pirkimo dokumentų paaiškinimų.
  4. Bet kokia informacija, Konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliotas palaikyti: Rytis Čapas, el. p. [r.capas@biovast.lt](mailto:r.capas@biovast.lt). Kitu būdu atliekamas Pirkėjo bendravimas su tiekėjais dėl Pirkimo nėra numatytas.

# **PASIŪLYMŲ NAGRINĖJIMAS IR VERTINIMAS**

* 1. Pateiktų pasiūlymų vertinimo procedūra vyks 2023 m. gegužės 5 d., 09:10 val. (Lietuvos Respublikos laiku).
  2. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams pasiūlymų vertinimo procedūroje nedalyvaujant.
  3. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 4.9. punkte.
  4. Komisija nagrinėja ar tiekėjai pasiūlyme pateikė visus duomenis, dokumentus ir informaciją, apibrėžtą Konkurso sąlygose ir ar pasiūlymas atitinka Konkurso sąlygose nustatytus reikalavimus. Teisę dalyvauti tolesnėse Pirkimo procedūrose turi tik tie tiekėjai, kurių kvalifikacijos duomenys atitinka Pirkėjo keliamus reikalavimus.
  5. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei **3 (trys)** darbo dienos, pateikti raštu papildomus paaiškinimus nekeisdami pasiūlymo esmės.
  6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą, kuris negali būti trumpesnis nei 3 (trys) darbo dienos, ištaisyti pasiūlyme pastebėtas aritmetines klaidas, nekeičiant pasiūlyme nurodytos bendros galutinės kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  7. Kai pateiktame pasiūlyme nurodoma neįprastai maža kaina (30 proc. ar daugiau mažesnė nuo visų pateiktų pasiūlymų vidurkio), Komisija turi teisę, o ketindama atmesti pasiūlymą – privalo raštu paprašyti per Komisijos nurodytą protingą terminą, kuris negali būti trumpesnis nei **3 (trys)** darbo dienos, pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  8. Pirkėjo neatmesti pasiūlymai vertinami pagal mažiausios kainos kriterijų. Kainos vertinamos eurais be PVM.

# **PASIŪLYMŲ ATMETIMO PRIEŽASTYS**

* 1. Komisija atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų, jei jie buvo taikomi;
     3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
     4. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
  2. Apie pasiūlymo atmetimą tiekėjas informuojamas per **1 (vieną)** darbo dieną nuo šio sprendimo priėmimo dienos.

# **DERYBOS**

* 1. Dertybos nebus vykdomos.

# **SPRENDIMAS DĖL LAIMĖTOJO NUSTATYMO**

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos be PVM didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
  3. Mažiausią kainą pasiūlęs tiekėjas yra skelbiamas laimėjusiu Konkursą. Pirkėjas nedelsdamas (ne vėliau kaip per 5 darbo dienas) tiekėjus raštu informuoja apie priimtą sprendimą raštu sudaryti Pirkimo sutartį, nurodydamas tiekėją, su kuriuo numatoma sudaryti Pirkimo sutartį. Mažiausią kainą pasiūlęs tiekėjas yra kviečiamas sudaryti Pirkimo sutartį, nurodant laiką iki kada reikia sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# **ESMINĖS PIRKIMO SUTARTIES SĄLYGOS**

* 1. Pirkimo sutartis pasirašoma su laimėjusį pasiūlymą pateikusiu tiekėju Konkurso sąlygose nustatytomis sąlygomis bei vadovaujantis Civiliniu kodeksu.
  2. Sudarant Pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.
  3. Visi įrangos pristatymo, sumontavimo ir pajungimo darbai turi būti atlikti ir perduoti Užsakovui ne vėliau kaip per 2.5. punkte nurodytą terminą.
  4. Įrangos pristatymo vieta – Žadvainų g. 25, Kalakutiškės k., LT-90304, Rietavas.
  5. Be pateisinamų priežasčių per sutartyje nustatytą terminą Pirkėjui nesumokėjus už priimtą pirkimo objektą, tiekėjas gali pareikalauti mokėti 0,05 proc. dydžio delspinigius nuo vėluojamos sumokėti sumos už kiekvieną uždelstą dieną, kol bus įvykdyti visi įsipareigojimai, tačiau bendra iš Pirkėjo priskaičiuota sutartinė netesybų suma negali viršyti sumos, sudarančios 5 proc. (penkis procentus) sutarties vertės.
  6. Tiekėjui laikui (per Pirkimo sutartyje numatytą terminą) ir (arba) tinkamai neįvykdžius Pirkimo sutarties be pagrįstų ir nuo tiekėjo nepriklausančių aplinkybių, Pirkėjas priskaičiuoja 0,05 proc. dydžio delspinigius nuo neįvykdytos sutarties vertės tol, kol bus įvykdyti visi įsipareigojimai, tačiau bendra iš tiekėjo priskaičiuota sutartinė netesybų suma negali viršyti sumos, sudarančios 5 proc. (penkis procentus) sutarties vertės.
  7. Įrangos pristatymo, sumontavimo ir pajungimo terminas dėl objektyvių priežasčių raštišku Šalių susitarimu gali būti pratęsiamas ne ilgiau kaip **1** **mėn**.
  8. Mokėjimai už atliktus darbus ir pristatytą įrangą vyks pagal suderintus priėmimo-perdavimo aktus ir jų pagrindu išrašytas PVM sąskaitas-faktūras.
  9. Atliktų darbų rezultatas ir pristatyta įranga turi atitikti Pirkimo sutartyje, teisės aktuose, kituose normatyviniuose techniniuose dokumentuose nustatytus kokybės ir kitus reikalavimus, o jeigu tokie reikalavimai niekur nėra nustatyti – įprastai praktikoje keliamus reikalavimus. Sumontuota Įranga, be kita ko, turi atitikti jos gamintojo deklaruojamus techninius bei efektyvumo parametrus.
  10. Sumontuotai Įrangai ir darbams yra suteikiama garantija ne trumpiau kaip 24 mėnesių.

# **BAIGIAMOSIOS NUOSTATOS**

* 1. Tiekėjams pasiūlymų rengimo ir dalyvavimo Konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti Pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Pirkimo procedūras, Pirkėjas ne vėliau kaip per **3 (tris)** darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu Pirkimo sąlygos ir (arba) Pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.

# **PRIEDAI**

* 1. Techninė specifikacija (1 konkurso sąlygų priedas);
  2. Pasiūlymo forma (2 konkurso sąlygų priedas);
  3. Deklaracija (3 konkurso sąlygų priedas).

Konkurso sąlygų priedas Nr. 1 „Techninė specifikacija“

# **Šilumos siurblių (oras-oras ir oras-vanduo)** **techniniai reikalavimai**

# Konkurso sąlygose nurodžius konkrečius modelius ar šaltinius, konkrečius procesus ar prekės ženklus, patentus, tipus, konkrečią kilmę ar gamybą (jei nurodyta) tiekėjas gali siūlyti analogiškas, panašių savybių ir parametrų medžiagas, įrangą ir kt., tačiau jos privalo atitikti pirkimo sąlygose nustatytas technines specifikacijas.

# Techniniuose reikalavimuose Pirkėjas nurodo minimalius reikalaujamus įrangos techninius duomenis, Tiekėjas gali siūlyti įvairias įrangos komplektacijas, kurios atitinka arba yra geresnės nei nurodyti techniniai parametrai.

# Pirkėjas įgyvendindamas projektą Nr. BL-AM-IKM01-0071, pagal priemonę „Juridinių asmenų investicijoms į iškastinio kuro naudojimo pakeitimą ar mažinimą ir (ar) atsinaujinančių energijos išteklių panaudojimas“, vykdo pirkimą, bendrai finansuojamą Klimato kaitos programos lėšomis („žaliasis pirkimas“). Įsigyjamos įrangos pagalba Pirkėjo taršios technologijos bus keičiamos mažiau taršiomis, siekiant mažinti iškastinio kuro vartojimą.

# Perkama įranga turi būti nauja, nenaudota ir įdiegta, įgyvendinant energijos vartojimo audito ataskaitoje nurodytas energijos vartojimo efektyvumo didinimo priemones, kurios padeda efektyviau naudoti energiją.

|  |  |  |  |
| --- | --- | --- | --- |
| **Eilės**  **Nr.** | | **Funkcijų ir / ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** |
| **Bendrieji reikalavimai įrangai** | | | |
| 1. | | Atliekamos įrangos transportavimo, montavimo, paleidimo, derinimo ir kitos būtinos parengimo naudoti paslaugos. | Taip |
| 2. | | Įranga, atskiri įrenginiai atitinka tokio tipo prekėms Lietuvos Respublikos, Europos Sąjungos ir (ar) Europos ekonominės erdvės valstybių nustatytus standartus, keliamus pagrindinius techninius, ekologinius, kokybės reikalavimus ir kartu su Įranga bus pateikti tai pagrindžiantys dokumentai. | Taip |
| 3. | | Sumontuotai Įrangai ir darbams yra suteikiama garantija ne trumpiau kaip 24 mėnesių. | Taip |
| **Įrangos techniniai, aplinkosauginiai reikalavimai (rodikliai)** | | | |
| 1. | Įranga turi atitikti Europos Sąjungoje (ES) galiojančius įstatymus, Direktyvas ir standartus, eksploatavimo leidimus suteikiančių instancijų (pvz., valdžios instancijos, priešgaisrinės apsaugos tarnybos) normatyvinius dokumentus bei visuotinai pripažintas technikos taisykles ir gamintojo nurodymus. Įmonės veikla turi vadovautis Aplinkos apsaugos vadybos sistemos reikalavimais pagal standartą LST EN ISO 14001. | | |

***1 lentelė*. Šilumos siurblių (oras-oras ir oras-vanduo) techniniai reikalavimai**

|  |  |  |
| --- | --- | --- |
| **Eilės Nr.** | **Savybės** | **Techniniai reikalavimai, rodikliai** |
| **9 vnt. Šilumos siurbliai (oras-vanduo)** | | |
|  | Šilumos siurblio nominali galia | Ne mažiau nei 9 kW |
|  | COP | Ne mažiau nei 4,95 |
|  | Gamintojas | Europos šalis |
|  | Lauko bloko triukšmingumas | Ne daugiau nei 59dB |
|  | Freonas (šaltnešis) | R-32 |
|  | Plotis | Ne daugiau nei 1 300mm |
|  | Aukštis | Ne daugiau nei 1 010mm |
|  | Įtampa | 400 V |
|  | Akumuliacinės talpos | Taip |
|  | Pajungimas į kaskadas | 3vnt, 3vnt, 2vnt. |
|  | Kaloriferiai | 3vnt. |
|  | Radiatoriai | 5vnt. |
| **2 vnt. Šilumos siurbliai (oras-oras)** | | |
|  | Šilumos siurblių nominali galia | Ne mažiau nei 9,5 kW |
|  | SCOP | Ne mažiau 4,2 |
|  | Multi-split | Taip |
|  | Vidaus blokai | 7 vnt. |
|  | Energijos efektyvumo klasė | A++/A+ |
|  | Triukšmo lygis | Ne daugiau kaip 58dB |
|  | Freonas (šaltnešis) | R32 |
|  | Išorinio bloko svoris | Ne daugiau 60kg |

Šilumos siurbliai oras-vanduo turi būti sumontuoti keturiose skirtingose patalpose. Šilumos siurbliai turi būti montuojami į kaskadas 3vnt, 3vnt, 2vnt ir 1 vnt. vienoje iš patalų reikalinga sumontuoti 5vnt. radiatorių ir pajungti kartu į sistemą. Kartu su šilumos siurbliais reikalingi 3vnt. kaloriferių. Šilumos siurbliai oras-oras turi būti multi-split. Vienas sistema turi būti su 3vnt. vidinių blokų, kita sistema su 4vnt. vidinių blokų. Į pasiūlymo formą turi būti įskaičiuotos visos reikalingos sumontavimo ir santechnikos medžiagos.

Prekių (įrangos) tiekėjo pateikta įranga turi atitikti visus techninės užduoties punktuose nurodytus reikalavimus. Tiekėjo, kurio nurodyta įranga netenkina bent vieno iš išvardintų reikalavimų, pasiūlymas atmetamas.

Jei techninėje specifikacijoje nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, kai neįmanoma tiksliai ir suprantamai apibūdinti pirkimo objekto, tuo atveju laikytina, kad priimtini ir savo savybėmis lygiaverčiai objektai.

Konkurso sąlygų priedas Nr. 2 „Pasiūlymo forma“

# **PASIŪLYMAS DĖL Šilumos siurblių (oras-oras ir oras-vanduo) PIRKIMO**

**UAB „Rietavo veterinarinė sanitarija“**

\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

1. **INFORMACIJA APIE TIEKĖJĄ**

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Juridinio asmens kodas |  |
| PVM mokėtojo kodas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis konkurso skelbime, paskelbtame 2023 m. balandžio 17 d. internetinėje svetainėje www.apva.lt, konkurso sąlygose ir jų prieduose.

1. **PASIŪLYMO KAINA**

Pasiūlymo kaina nurodoma užpildant pateiktą lentelę:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Mato vnt.** | **Kiekis** | **Vieneto įkainis (kaina), Eur be PVM** | **Vieneto įkainis (kaina), Eur be PVM** |
|  | 1 | 2 | 3 | 4 | 5 |
| 1. | Šilumos siurbliai (oras-oras) su įrengimo darbais | Vnt. | 2 |  |  |
| 2. | Šilumos siurbliai (oras-vanduo) su įrengimo darbais | Vnt. | 9 |  |  |
| Pasiūlymo kaina, Eur be PVM | | | | |  |
| PVM | | | | |  |
| **Pasiūlymo kaina, Eur su PVM** | | | | |  |

Siūlomos prekės visiškai atitinka pirkimo dokumentuose bei techninėje specifikacijoje nurodytus reikalavimus.

1. **TIEKĖJO SIŪLOMA TECHNINĖ SPECIFIKACIJA**

|  |  |  |  |  |
| --- | --- | --- | --- | --- |
| **Eil.**  **Nr.** | **Perkamo objekto (technologinio proceso) pavadinimas ir įranga** | | **Siūlomos charakteristikos ir techniniai sprendiniai** | **Technines charakteristikas ir techninius sprendinius pagrindžiantys dokumentai** |
| 1. | **Šilumos siurbliai (oras-vanduo)** | |  | Pateikiama įrangos specifikacija ir techniniia sprendiniai su techninėmis charakteristikomis |
| Šilumos siurblio nominali galia | Ne mažiau nei 9 kW |  |
| COP | Ne mažiau nei 4,95 |  |
| Gamintojas | Europos šalis |  |
| Lauko bloko triukšmingumas | Ne daugiau nei 59dB |  |
| Freonas (šaltnešis) | R-32 |  |
| Plotis | Ne daugiau nei 1 300mm |  |
| Aukštis | Ne daugiau nei 1 010mm |  |
| Įtampa | 400 V |  |
| Šilumos siurblio nominali galia | Ne mažiau nei 9 kW |  |
| 2. | **Šilumos siurbliai (oras-oras)** | |  | Pateikiama įrangos specifikacija ir techniniia sprendiniai su techninėmis charakteristikomis |
| Šilumos siurblių nominali galia | Ne mažiau nei 9,5 kW |  |
| SCOP | Ne mažiau 4,2 |  |
| Energijos efektyvumo klasė | A++/A+ |  |
| Triukšmo lygis | Ne daugiau kaip 58dB |  |
| Freonas (šaltnešis) | R32 |  |
| Išorinio bloko svoris | Ne daugiau 60kg |  |
| 3. | Sumontuotai Įrangai ir darbams yra suteikiama garantija ne trumpiau kaip 24 mėnesių | |  |  |

1. **SU PASIŪLYMU PATEIKIAMI DOKUMENTAI**

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil Nr.** | **Dokumento pavadinimas** | **Lapų skaičius** |
|  |  |  |
|  |  |  |
|  |  |  |

1. **KONFIDENCIALI INFORMACIJA**

|  |  |
| --- | --- |
| **Eil Nr.** | **Pateikto dokumento pavadinimas \*** |
| 1. |  |
| ... |  |

\* Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.

Pasiūlymas galioja iki 2023 - \_\_ - \_\_ .

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(*Tiekėjo vadovo arba jo įgalioto (parašas) (Vardas, pavardė)*

*asmens pareigos*)

Konkurso sąlygų priedas Nr. 3 „TIEKĖJO DEKLARACIJA“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo pavadinimas ir įmonės kodas)

TIEKĖJO DEKLARACIJA DĖL 2022 BALANDŽIO 8 D. EUROPOS SĄJUNGOS TARYBOS REGLAMENTO (ES) 2022/576 TAIKOMŲ RIBOJIMŲ NETURĖJIMO

\_\_\_\_\_\_\_\_\_\_

(data)

Patvirtinu, kad mano atstovaujamo tiekėjo sudėtyje (tiekėjas / ūkio subjektų grupė, veikianti pagal jungtinės veiklos (partnerystės) sutartį) nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, 5k straipsnyje nustatytas ribas. Patvirtinu, kad:

(a) mano atstovaujamas tiekėjas (ir nė vienas iš ūkio subjektų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas (ir nė vienas iš ūkio subjektų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Man žinoma, kad jei Perkančioji organizacija (Perkantysis subjektas) nustato, kad pateikti duomenys yra klaidinantys, tiekėjo pasiūlymas atmetamas.

Taip pat įsipareigoju nedelsiant informuoti UAB „Rietavo veterinarinė sanitarija“ jei sutarties vykdymo metu atsirastų a) – d) punktuose išdėstytos aplinkybės.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Tiekėjo vadovo ar jo įgalioto asmens vardas, pavardė, pareigos)